
REDAKSJONSSEKRETÆR 

Nordisk Tidsskrift for Menneskerettigheter (Nordic Journal of Human Rights) kom første gang ut i 1982. Det er i dag Nordens ledende forum for analyser, debatt og informasjon om menneskerettigheter. Tidsskriftet presenterer fagfellevurderte artikler om menneskerettigheter på skandinaviske språk og engelsk, basert på solid fagkunnskap og praktisk erfaring. Tidsskriftet er flerfaglig, med en viss overvekt av juridiske artikler. Tidsskriftet utgis av Norsk senter for menneskerettigheter ved Universitetet i Oslo i samarbeid med nordiske NGO'er og forskningssentra for menneskerettigheter, og utkommer med fire numre per år. For mer informasjon se www.humanrights.uio.no.

Vår redaksjonssekretær skal slutte, og vi søker nå hans etterfølger. Redaksjonssekretæren vil ha ansvar for 

· innhenting, kvalitetssikring og behandling av bidrag; 

· produksjonsoppfølgning;

· planlegging og gjennomføringen av møter i redaksjonskomiteen;

· utarbeidelse av søknader om ekstern tidsskriftsstøtte.

 

Vi ønsker oss en person som har 

· kunnskap om internasjonale menneskerettigheter;

· god skriftlig fremstillingsevne i norsk og engelsk;

· erfaring fra utredning, saksbehandling, prosjektarbeid eller lignende;

· gode samarbeidsevner, selvstendighet og evne til initiativ.

Stillingen avlønnes i lønnstrinn 31 i 20 % stilling. Det kan påregnes noe reisevirksomhet og deltakelse på fagseminarer. Stillingen er midlertidig med ett års varighet. Tiltredelse etter avtale. For mer informasjon, kontakt redaksjonssekretær Erlend Leonhardsen på erlend.leonhardsen@student.jus.uio.no eller 22 84 20 01 eller redaktør Njål Høstmælingen på njaal.hostmaelingen@nchr.uio.no eller 22 84 20 01. 

Søknader med cv og attester sendes Nordisk Tidsskrift for Menneskerettigheter, Postboks 6706 St Olavs plass, 0130 Oslo innen 22. november 2007.

